Case ID: 1005917
Sentence 20: Təqsirləndirilən şəxs2 məhkəmə zamanı özünü CM-in 178.3.2-ci maddəsi ilə elan edilmiş ittiham üzrə təqsirli bilməyərək göstərmişdir ki, 2014-cü ilin aprel ayında o, Təqsirləndirilən şəxs1lə tanış olmuş, onun özünün şirkəti olmuş, 2006-cı ildən tikinti materallarının xarici ölkələrdən Azərbaycana gətirib topdan və pərakəndə satışı ilə məşğul olmuş, monopolist firmalar olduğundan xaricdən malı həmin firmalara gətirmiş, rüsum nə qədərdisə onu həmin firmalara ödəmiş, başqa heç nəyə qarışmamışdır; Təqsirləndirilən şəxs1 ona güclü şirkəti olduğunu və həmin şirkət vasitəsilə onun üçün aşağı rüsumla mallarını Azərbaycan Respublikasına keçirməyə kömək edəcəyini bildirmiş, bu səbəblə Təqsirləndirilən şəxs1lə münasibətləri yaranmış, sonuncunun firması ilə onun Rusiyada və başqa ölkələrdə olan firmaları müqavilələr bağlamış, taxta materialların gətirilməsində 900 ABŞ doları, armaturun gətirilməsində bir tonda 15 ABŞ dolları fərq etdiyinə görə o, Təqsirləndirilən şəxs1 şirkəti vasitəsi ilə Azərbaycana taxta materiallar və armatur gətirməyə başlamış, armaturun «rastamojkası» 280 ABŞ dolları olmuş, istintaq materiallarına əsasən Zərərçəkmiş şəxs 290 ABŞ dolları alaraq 10 ABŞ dolları özünə götürmüş, sonuncu 280 ABŞ dollarına armaturları «rastamojka» etdirmiş, o, Xancanla «rastamojka»nı 265 ABŞ dolarına razılaşmış, Xancanın guya «rastamojka» üçün 10 ABŞ dolları götürməsi, sonra onun üçün faizə pul tapması yalan söhbət olmuş, ilk əvvəllər taxta materiallar gətirmiş, həmin materiallar gəlib çıxmamışdan qabaq onun mobil telefonuna hər gün Rusiyadan çıxan taxta ilə dolu vaqonun hansı şəhərdə olması barədə SMS gəlmiş, mal Azəbaycana çatmağa bir gün qalmış Təqsirləndirilən şəxs1lə görüşmüş, gələn mal üçün gömrük rüsumunu sonuncuya ödəmiş, səhəri ona zəng edərək mallarını gəlib götürməyini demiş.